stanford-oval/wikipedia huggingface dataset:
แอนิมอลครอสซิง
ภาพยนตร์

| ภาพยนตร์ # | ชื่อญี่ปุ่น | ชื่อไทย | ชื่อภาษาอังกฤษ | วันฉายที่ญี่ปุ่น | วันฉายที่ไทย | วันที่วางจำหน่ายในประเทศสหรัฐอเมริกา | หมายเหตุ |
| --- | --- | --- | --- | --- | --- | --- | --- |
| 1 | Animal Forest: Theater Version (ญี่ปุ่น: 劇場版 どうぶつの森; โรมาจิ: Gekijōban Dōbutsu no Mori) | แอนิมอลครอสซิง | Animal Crossing | 16 ธันวาคม 2006 | - | - | ไม่ได้ออกฉายนอกประเทศญี่ปุ่น |
แอนเน็ตต์ โอทูเล

| แอนเน็ตต์ โอทูเล |
| --- | --- |
แอนเน็ตต์ โอทูเลในตอนของละคร Kidding ค.ศ. 2020
เกิด:  (1952-04-01) 1 เมษายน ค.ศ. 1952 (72 ปี) ฮิวสตัน รัฐเท็กซัส สหรัฐ
อาชีพ: นักแสดง, แดนเซอร์, นักร้อง, นักแต่งเพลง
ปีปฏิบัติงาน: 1967–ปัจจุบัน
คู่สมรส:   Bill Geisslinger  (สมรส 1983; หย่า 1993)  Michael McKean  (สมรส 1999) 
บุตร: 2 คน
แอนเน็ตต์ โอทูเล (อังกฤษ: Annette O'Toole; เกิด 1 เมษายน พ.ศ. 2495) เป็นนักแสดง, นักเต้น, นักร้อง, และนักแต่งเพลงชาวอเมริกัน เธอมีชื่อเสียงจากการรับบท ลิซา บริดเจส ในละครโทรทัศน์เรื่อง แนชบริดเจส รับบท เบเวอร์ลี มาร์ช ในมินิซีรีส์เรื่อง อิต; ลานา แลง ในเรื่อง ซูเปอร์แมน 3; เคธีในภาพยนตร์โรแมนติกคอมเมดี้เรื่อง ครอสมายฮาร์ท; และมาร์ธา เคนท์ แม่ของคลาร์ก เคนท์ในซีรีส์โทรทัศน์เรื่อง สมอลล์วิลล์
แอนโทนิโอ ซาบาโท จูเนียร์

| แอนโทนิโอ ซาบาโท จูเนียร์ |
| --- | --- |
ถ่ายภาพบนปกนิตยสาร The Advocate ปี 2006
สารนิเทศภูมิหลัง
เกิด:  (1972-02-29) 29 กุมภาพันธ์ ค.ศ. 1972 (52 ปี) โรม, ประเทศอิตาลี
คู่สมรส: Alicia Tully Jensen (1992–93)
คู่ครอง: Virginia Madsen (1993–95)   Kristin Rossetti (2001–07)
แอนโทนิโอ ซาบาโท จูเนียร์ (อังกฤษ: Antonio Sabàto, Jr.) เกิดเมื่อวันที่ 29 กุมภาพันธ์ ค.ศ. 1972 เป็นนักแสดงและนายแบบชาวอเมริกัน เกิดในอิตาลี เติบโตในสหรัฐอเมริกา ซาบาโทเป็นที่รู้จักครั้งแรกจากการเป็นนายแบบของแคลวินไคลน์ และจากบทในละครน้ำเน่าเรื่อง General Hospital เขายังคงมีผลงานแสดงภาพยนตร์และซีรีส์ทางโทรทัศน์ตลอดในคริสต์ทศวรรษ 1990 และ 2000
แอนิมอลแมกเนทิซึม

แอนิมอลแมกเนทิซึม (อังกฤษ: Animal Magnetism) เป็นสตูดิโออัลบั้มชุดที่ 7 ของวงเฮฟวีเมทัลเยอรมัน ที่ชื่อ สกอร์เปียนส์ ออกวางขายในปี 1980
ราบชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Make It Real" | Rudolf Schenker, Herman Rarebell | 3:49 |
| 2. | "Don't Make No Promises (Your Body Can't Keep)" | Mathias Jabs, Rarebell | 2:55 |
| 3. | "Hold Me Tight" | Schenker, Klaus Meine, Rarebell | 3:53 |
| 4. | "Tweentieth Century Man" | Schenker, Meine | 3:00 |
| 5. | "Lady Starlight" | Schenker, Meine | 6:11 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Falling in Love" | Rarebell | 4:09 |
| 2. | "Only a Man" | Schenker, Meine, Rarebell | 3:32 |
| 3. | "The Zoo" | Schenker, Meine | 5:28 |
| 4. | "Animal Magnetism" | Schenker, Meine, Rarebell | 5:56 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Hey You" (sung by Rudolf Schenker. Not on all versions) | Schenker, Meine, Rarebell | 4:29 |
บุคลากร

Klaus Meine – ร้อง
Rudolf Schenker – กีตาร์
Matthias Jabs – กีตาร์
Francis Buchholz – เบส
Herman Rarebell – กลอง
โปรดิวเซอร์ Dieter Dierks จาก Breeze-Music
แอนเจิลแอร์ไลน์

แองเจิลแอร์ไลน์ (อังกฤษ: Angel Airlines) เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้
เส้นทางการบินในอดีต

กรุงเทพมหานคร - ท่าอากาศยานดอนเมือง
เชียงใหม่ - ท่าอากาศยานนานาชาติเชียงใหม่ (ท่าอากาศยานหลัก)
อุดรธานี - ท่าอากาศยานนานาชาติอุดรธานี
ภูเก็ต - ท่าอากาศยานนานาชาติภูเก็ต
เชียงราย - ท่าอากาศยานนานาชาติแม่ฟ้าหลวง เชียงราย
ขอนแก่น - ท่าอากาศยานนานาชาติขอนแก่น
ฮ่องกง - ท่าอากาศยานนานาชาติฮ่องกง
หลวงพระบาง - ท่าอากาศยานนานาชาติหลวงพระบาง
สิงคโปร์ - ท่าอากาศยานจางีสิงคโปร์
| ด ค ก สายการบินในประเทศไทย |
| --- | --- |
บริการเต็มรูปแบบ:  การบินไทย (ประจำชาติ) 
ต้นทุนต่ำ:  นกแอร์  ไทยแอร์เอเชีย  ไทยแอร์เอเชียเอ็กซ์  ไทยไลอ้อนแอร์  ไทยเวียดเจ็ทแอร์ 
ภูมิภาคและเช่าเหมาลำ:  บางกอกแอร์เวย์ส  เอ็มเจ็ท  สยามซีเพลน 
ขนส่งสินค้า:  เอพีไอคาร์โกแอร์ไลน์  เค-ไมล์ แอร์ 
อดีต:  แอร์อันดามัน  แอร์ฟีนิคซ์  แอร์สยาม  แอนเจิลแอร์ไลน์  เอเชียแอตแลนติกแอร์ไลน์  ซิตี้แอร์เวย์  แฮปปี้แอร์  บิสิเนสแอร์  เจ็ทเอเซีย แอร์เวย์  กานต์แอร์  นิวเจนแอร์เวย์ส  ภูเก็ตแอร์  วัน-ทู-โก  โอเรียนท์ ไทย แอร์ไลน์  อาร์แอร์ไลน์  พีบีแอร์  อาร์แอร์ไลน์  เอสจีเอแอร์ไลน์  สยามแอร์  สกายสตาร์แอร์เวย์  โซล่าแอร์  ไทยแอร์คาร์โก  เดินอากาศไทย  ไทยแปซิฟิกแอร์ไลน์  ไทยรีเจียนัลแอร์ไลน์  ไทยสกายแอร์ไลน์  ไทยไทเกอร์แอร์เวย์  ไทยเจ็ทส์  ยู แอร์ไลน์  วิสดอมแอร์เวย์  นกสกู๊ต  การบินไทยสมายล์ 
อนาคต:  พี 80 แอร์  เรียลลี่คูลแอร์ไลนส์  แลนด์ดาร์ชแอร์ไลน์
แอนเดรีย เจริไมอาห์

| แอนเดรีย เจริไมอาห์ |
| --- | --- |
ภาพถ่ายของเธอใน ค.ศ. 2013
เกิด:  (1984-12-21) 21 ธันวาคม ค.ศ. 1984 (40 ปี) เจนไน รัฐทมิฬนาฑู ประเทศอินเดีย
อาชีพ: นักแสดง, นักร้อง, นักแต่งเพลง, นักพากย์, นักเต้น
ปีปฏิบัติงาน: ค.ศ. 2005–ปัจจุบัน
แอนเดรีย เจริไมอาห์ (อังกฤษ: Andrea Jeremiah; เกิดวันที่ 21 ธันวาคม ค.ศ. 1984) คือนักแสดง นักร้อง นักแต่งเพลง นักพากย์ และนักเต้นชาวอินเดีย เธอมักจะมีผลงานในภาพยนตร์อินเดียในภาษาทมิฬและภาษามลยาฬัม ซึ่งเธอจะได้ร่วมร้องเพลงประกอบภาพยนตร์เรื่องนั้น ๆ ด้วย
แหล่งข้อมูลอื่น

แอนเดรีย เจริไมอาห์ ที่อินเทอร์เน็ตมูวีเดตาเบส
แอนเดรีย เจริไมอาห์ ที่เฟซบุ๊ก
แอนเจโล ดันดี

| แอนเจโล ดันดี |
| --- | --- |
แอนเจโล ดันดี ใน พ.ศ. 2553
เกิด: แอนเจโล มิเรนา 30 สิงหาคม พ.ศ. 2464 ฟิลาเดลเฟีย,รัฐเพนซิลเวเนีย , สหรัฐ
เสียชีวิต: 1 กุมภาพันธ์ พ.ศ. 2555 (90 ปี) แทมปา,รัฐฟลอริดา ,  สหรัฐ
สาเหตุเสียชีวิต: หัวใจล้ม
อาชีพ: ผู้ฝึกสอนมวย
ปีปฏิบัติงาน: พ.ศ. 2498 – พ.ศ. 2548
มีชื่อเสียงจาก: ผู้ฝึกสอน มูฮัมหมัด อาลี (พ.ศ. 2503 – พ.ศ. 2524)
คู่สมรส: เฮเลน โบลตัน (พ.ศ. 2495 – พ.ศ. 2553)
แอนเจโล ดันดี (อังกฤษ: Angelo Dundee) อดีตเทรนเนอร์มวยสากลที่มีชื่อเสียงระดับโลก
ประวัติ

ดันดี เกิดเมื่อวันที่ 30 สิงหาคม พ.ศ. 2464 ในครอบครัวชาวอเมริกันเชื้อสายอิตาเลียน ที่ฟิลาเดลเฟีย มีชื่อจริงว่า แอนเจโล มิเรนา (Angelo Mirena) จากนั้นได้ย้ายตามครอบครัวมายังนิวยอร์ก ก่อนจะย้ายไปยังไมแอมี
แอนเจโล ดันดี ได้ชื่อว่าเป็นเทรนเนอร์อันดับหนึ่งของโลก มีนักมวยมากมายภายใต้การฝึกสอนของดันดีทีมีชื่อเสียง และเป็นนักมวยระดับโลกกว่า 15 คน อาทิ โฮเซ นาโปเลส, จอร์จ โฟร์แมน, จิมมี เอลลิส, ลุยส์ โรดริเกซ, วิลลี พาสตราโน่
โดยเฉพาะอย่างยิ่งกับ มูฮัมหมัด อาลี และชูการ์ เรย์ เลนเนิร์ด ซึ่งเป็นยอดนักมวยในทศวรรษที่ 60 และ 80 ที่สร้างชื่อเสียงให้แก่ดันดีเป็นอย่างมาก โดยมี คาร์เมน บาซิลิโอ เป็นแชมป์โลกคนแรกที่ดันดีเป็นเทรนเนอร์ให้
ดันดี เคยเดินทางมายังประเทศไทยเมื่อปี พ.ศ. 2537 ในฐานะเป็นเทรนเนอร์ของ อาเธอร์ จอห์นสัน นักมวยชาวอเมริกัน ที่เป็นผู้ท้าชิงแชมป์โลกของสหพันธ์มวยนานาชาติ (IBF) รุ่นฟลายเวท กับ พิชิต ศิษย์บางพระจันทร์ นักมวยชาวไทย ในการชกที่จังหวัดสุราษฎร์ธานี ซึ่งผลการชกครบทั้ง 12 ยก แม้พิชิตจะเป็นฝ่ายชนะคะแนนไปก็ตาม แต่ทว่าได้รับการวิพากษ์วิจารณ์อย่างกว้างขวางเกี่ยวกับการชกในครั้งนี้ โดยหลายฝ่ายเห็นว่าจอห์นสันควรจะเป็นฝ่ายชนะมากกว่า
แอนเจโล ดันดี ได้รับการบรรจุชื่อไว้ในหอเกียรติยศของวงการมวยสากล เมื่อปี พ.ศ. 2537 ในฐานะของผู้ฝึกสอนระดับโลก และมีผลงานในวงการมวยสากลมากว่า 60 ปี
ดันดี เสียชีวิตลงด้วยอาการหัวใจวายเฉียบพลัน ที่โรงพยาบาลในแทมปา รัฐฟลอริดา เมื่อวันที่ 1 กุมภาพันธ์ พ.ศ. 2555 สิริอายุได้ 90 ปี
แอนน์แห่งกลอสเตอร์ เคาน์เตสแห่งสตาฟฟอร์ด

แอนน์แห่งกลอสเตอร์ เคาน์เตสแห่งสตาฟฟอร์ด (อังกฤษ: Anne of Gloucester, Countess of Stafford) เป็นธิดาคนโตของธอมัสแห่งวูดสต็อก ดยุคแห่งกลอสเตอร์กับเอเลนอร์แห่งโบฮัน
วัยเยาว์

แอนน์แห่งกลอสเตอร์อาจเกิดที่ปราสาทเพลชีประมาณ ค.ศ. 1382 โดยเป็นธิดาของธอมัสแห่งวูดสต็อก ดยุคที่ 1 แห่งกลอสเตอร์กับเอเลนอร์ เดอ โบฮัน บิดาของแอนน์เป็นพระราชโอรสคนสุดท้ายของพระเจ้าเอ็ดเวิร์ดที่ 3 กับพระราชินีฟิลิปปาแห่งแอโน แอนน์จึงเป็นลูกพี่ลูกน้องชั้นที่หนึ่งของกษัตริย์อังกฤษในเวลาต่อมาสองคน คือ พระเจ้าริชาร์ดที่ 2 ซึ่งเป็นบุตรชายของเอ็ดเวิร์ดเจ้าชายดำ พระราชโอรสคนโตของพระเจ้าเอ็ดเวิร์ดที่ 3 และพระเจ้าเฮนรีที่ 4 ซึ่งเป็นบุตรชายของจอห์นแห่งกอนท์ พระราชโอรสอีกคนของพระเจ้าเอ็ดเวิร์ดที่ 3 อีกทั้งแมรี เดอ โบฮัน พระมเหสีของพระเจ้าเฮนรีที่ 4 ยังเป็นทายาทของเอิร์ลแห่งเฮริฟอร์ดร่วมกับมารดาของแอนน์
ในช่วงที่แอนน์ยังอยู่ในวัยเด็กได้เกิดความขัดแย้งทางการเมืองขึ้นเมื่อในช่วงคริสต์ทศวรรษ 1380 บิดาของแอนน์ได้ตั้งตนเป็นปรปักษ์กับการปกครองอันกดขี่ข่มเหงของพระเจ้าริชาร์ดที่ 2 กับเหล่าคนโปรดที่กษัตริย์ให้ความไว้เนื้อเชื่อใจ ในฐานะผู้นำของคณะขุนนางผู้อุทธรณ์ เขามีส่วนในการจับกุมเหล่าคนโปรดของพระเจ้าริชาร์ดและจำกัดพระราชอำนาจของกษัตริย์
การสมรสครั้งที่สาม

การรักษาทรัพย์สินที่ดินที่แอนน์ได้เป็นมรดกจากสามีทำให้พระเจ้าเฮนรีที่ 4 ขัดแย้งกับเอาไวน์ กลินดูร์และชาวเวลส์ เซอร์กีโยม บูชิเยร์ เคานต์แห่งยูถูกส่งมาคุ้มกันแอนน์และทรัพย์สินที่ดินของเธอจากการโจมตีของชาวเวลส์ แอนน์ได้ตัดสินใจฝากอนาคตไว้ในมือของบูชิเยร์และสมรสกับเขาอย่างลับ ๆ ในช่วงเวลาก่อนหน้าวันที่ 20 พฤศจิกายน ค.ศ. 1405
การสมรสนี้สร้างความไม่พอใจแก่กษัตริย์ สองสามีภรรยาถูกปรับเป็นเงินก้อนโต ทว่าบูชิเยร์น่าจะเป็นคนที่มีดีพอตัว เขาเป็นทหารฝีมือดีและนักปกครองที่เก่งกาจ ทั้งยังจงรักภักดีต่อกษัตริย์ราชวงศ์แลงคัสเตอร์ ทำให้สองสามีภรรยาได้รับพระราชทานอภัยโทษภายในเวลาไม่นาน
ในรัชสมัยของพระเจ้าเฮนรีที่ 5 เซอร์กีโยม บูชิเยร์ยังคงรับใช้กษัตริย์ได้ดีอย่างต่อเนื่อง ทั้งการต่อสู้ที่อาแซ็งกูร์ในปี ค.ศ. 1415 ที่ทำให้เขาได้รับแต่งตั้งเป็นตำรวจพระราชวังประจำหอคอยแห่งลอนดอน ทั้งยังมีส่วนทำให้การจับกุมตัวนักโทษฝรั่งเศสคนสำคัญๆ ได้ในการสู้รบ ในจดหมายแอนน์ได้เขียนถึงเขาด้วยความภาคภูมิในว่าเป็น "สามีที่องอาจกล้าหาญ ฉลาด และเก่งการบริหารบ้านเมือง"
ทั้งคู่มีบุตรด้วยกันหลายคนภายในเวลาไม่นาน แอนน์ได้ผลักดันเรื่องหน้าที่การงานและจัดแจงเรื่องการสมรสให้แก่ลูกๆ ของเธอกับกีโยมทุกคน ได้แก่
เฮนรี บูชิเยร์ เอิร์ลที่ 1 แห่งเอสเซ็กซ์ (เกิด ค.ศ. 1406) สมรสกับอิซาเบลแห่งเคมบริดจ์ บุตรสาวของริชาร์ดแห่งโคนิสเบิร์ก โดยเธอเป็นพี่สาวของริชาร์ด แพลนแทเจเนต ดยุคที่ 3 แห่งยอร์ก เฮนรีเป็นผู้สนับสนุนฝ่ายยอร์กในยุทธการที่เซนต์ออลบันส์ครั้งที่ 2 และยุทธการที่ทาวตัน เขาถึงแก่กรรมในเดือนเมษายน ค.ศ. 1483
ธอมัส บูชิเยร์ (เกิด ค.ศ. 1413) ถูกส่งตัวไปบวชที่อ็อกซ์ฟอร์ด เขาได้ขึ้นเป็นอาร์ชบิชอปแห่งแคนเทอร์บรีในปี ค.ศ. 1454 และได้รับแต่งตั้งเป็นพระคาร์ดินัลในปี ค.ศ. 1467 แม้จะเป็นผู้สนับสนุนและเป็นเสนาบดีให้พระเจ้าเฮนรีที่ 6 เป็นระยะเวลาสั้นๆ แต่พระเจ้าเอ็ดเวิร์ดที่ 4 เป็นผู้เขียนจดหมายถึงสมเด็จพระสันตะปาปาเพื่อขอให้เลื่อนขั้นให้เขาเป็นพระคาร์ดินัล ขณะดำรงตำแหน่งอาร์ชบิชอปแห่งแคนเทอร์บรี ธอมัสได้เป็นผู้สวมมงกุฎให้แก่กษัตริย์สองคน คือ พระเจ้าริชาร์ดที่ 3 และพระเจ้าเฮนรีที่ 7 เขาถึงแก่กรรมในปี ค.ศ. 1486
วิลเลียม บูชิเยร์ (เกิด ค.ศ. 1415) เป็นบารอนฟิตซ์วารีนโดยสิทธิ์ของภรรยา
จอห์น บูชิเยร์ (เกิด ค.ศ. 1415) เป็นบารอนเบอร์เนอร์ส์หลังสมรสกับมาร์เกอรี เบอร์เนอร์ส์ และได้เป็นตำรวจพระราชวังประจำปราสาทวินด์เซอร์ในคริสต์ทศวรรษ 1460
เอเลนอร์ บูชิเยร์ ดัชเชสแห่งนอร์ฟอล์ก (เกิด ค.ศ. 1417) สมรสกับจอห์น เดอ มาวบราย ดยุคที่ 3 แห่งนอร์ฟอล์ก มีบุตรชายคือจอห์น ดยุคที่ 4 แห่งนอร์ฟอล์ก
แม้จะอยู่คนละฝั่งทางการเมือง แต่ฮัมฟรีย์ สตาฟฟอร์ด บุตรชายคนโตของแอนน์ยังคงสนิทสนมกับมารดาและพี่น้องต่างบิดาสายบูชิเยร์
แอนน์เป็นม่ายครั้งที่สามและครั้งสุดท้ายเมื่อกีโยมถึงแก่กรรมที่ทรัวในปี ค.ศ. 1420 แม้จะยังอายุไม่ถึง 40 ปี แต่แอนน์ไม่ได้สมรสใหม่ เธอถึงแก่กรรมในเดือนตุลาคม ค.ศ. 1438 ขณะอายุได้ 55 ปี
แอนฟีลด์

| --- | --- |
สนามฟุตบอลแอนฟีลด์ถ่ายจากฝั่ง เคนนี ดัลกลิช

ชื่อเต็ม: แอนฟีลด์
เจ้าของ: สโมสรฟุตบอลลิเวอร์พูล
ผู้ดำเนินการ: สโมสรฟุตบอลลิเวอร์พูล
ที่นั่งพิเศษ: 64
ความจุ: 61,276
สถิติผู้ชม: 61,905 (ลิเวอร์พูล–วุลเวอร์แฮมป์ตันวอนเดอเรอส์, 2 กุมภาพันธ์ ค.ศ. 1952)
ขนาดสนาม: 101 โดย 68 เมตร (110.5 โดย 74.4 หลา)
พื้นผิว: กราสมาสเตอร์
การก่อสร้าง
ก่อสร้าง: ค.ศ. 1884
เปิดใช้สนาม: ค.ศ. 1884
ปรับปรุง: ค.ศ. 1895, 1903, 1906, 1928, 1957, 1963, 1973, 1982, 1992, 1994, 1998, 2014–2016, 2021–2024
การใช้งาน
สโมสรฟุตบอลเอฟเวอร์ตัน (ค.ศ. 1884–1892)   สโมสรฟุตบอลลิเวอร์พูล (ค.ศ. 1892–ปัจจุบัน)
แอนฟีลด์ (อังกฤษ: Anfield) เป็นสนามฟุตบอลในพื้นที่แอนฟีลด์, ลิเวอร์พูล, อังกฤษ และเป็นสนามเหย้าของสโมสรฟุตบอลลิเวอร์พูลมาตั้งแต่ก่อตั้งในปี ค.ศ. 1892 มีความจุ 61,276 ที่นั่ง ทำให้เป็นสนามฟุตบอลที่มีขนาดใหญ่ที่สุดอันดับที่ห้าในอังกฤษ แต่เดิมเป็นสนามเหย้าของสโมสรฟุตบอลเอฟเวอร์ตัน ตั้งแต่ ค.ศ. 1884–1891 ก่อนจะย้ายไปกูดิสันพาร์ก หลังจากมีเรื่องขัดแย้งกับประธานสโมสร
แอนฟีลด์ประกอบไปด้วยอัฒจันทร์สี่ด้าน ได้แก่ สปิออนค็อป, อัฒจันทร์หลัก, เซอร์ เคนนี ดัลกริช สแตนด์และอัฒจันทร์ฝั่งถนนแอนฟีลด์ สถิติจำนวนผู้ชมสูงสุดคือ 61,905 คน ในนัดการแข่งขันระหว่างลิเวอร์พูลกับวูฟแฮมป์ตันวอนเดอเรอส์เมื่อ ค.ศ. 1952 ต่อมาสนามฟุตบอลได้เปลี่ยนเป็นจากแบบยืนเป็นแบบมีที่นั่งทั้งหมดใน ค.ศ. 1994 อันเป็นผลมาจากรายงานเทย์เลอร์ ทำให้ความจุลดลง
ประตูทางเข้าสองฝั่งในสนามฟุตบอลตั้งชื่อตามอดีตผู้จัดการทีมลิเวอร์พูล บิลล์ แชงคลีและบ็อบ เพสลีย์ ผู้จัดการทีมทั้งสองได้รับเกียรติด้วยรูปปั้นนอกสนาม โดยแชงคลีเปิดตัวใน ค.ศ. 1997 อยู่ฝั่งอัฒจันทร์เดอะค็อป และเพสลีย์เปิดตัวในปี ค.ศ. 2020 อยู่ฝั่งอัฒจันทร์หลัก สนามฟุตบอลห่างจากสถานีรถไฟลิเวอร์พูลถนนไลม์ 2 ไมล์ (3 กิโลเมตร)
มีการเสนอใน ค.ศ. 2002 ให้สโมสรย้ายไปที่สนามฟุตบอลแห่งใหม่ที่อยู่ติดกับสแตนลีย์พาร์ก แต่หลังการเข้าซื้อกิจการสโมสรฟุตบอลลิเวอร์พูลโดย เฟนเวย์สปอร์ตส์กรุปใน ค.ศ. 2010 มีความชัดเจนว่าสิ่งนี้จะไม่เกิดขึ้น โดยมีการตัดสินใจขยายแอนฟีลด์แทน การก่อสร้างเพื่อขยายอัฒจันทร์หลักเริ่มต้นเมื่อวันที่ 8 ธันวาคม ค.ศ. 2014 การขยายอัฒจันทร์นี้ทำให้กลายเป็นหนึ่งในอัฒจันทร์แบบมีที่นั่งที่ใหญ่ที่สุดในฟุตบอลยุโรป เปิดให้สาธารณะเมื่อวันที่ 9 กันยายน ค.ศ. 2016 เพิ่มความจุของสนามเป็น 54,074 ที่นั่ง อัฒจันทร์ฝั่งถนนแอนฟีลด์อยู่ในขั้นตอนสุดท้ายของการปรับปรุงใหม่ในเดือนมีนาคม ค.ศ. 2024 และจะเพิ่มความจุสนามมากกว่า 61,000 ที่นั่ง
บรรณานุกรม

Adams, Duncan (2007). A Fan's Guide to Football Grounds: England and Wales. Hersham: Ian Allan. ISBN 978-0-7110-3268-2. คลังข้อมูลเก่าเก็บจากแหล่งเดิมเมื่อ 20 November 2008.
Graham, Matthew (1984). Liverpool. Twickenham: Hamlyn Publishing. ISBN 0-600-50254-6.
Inglis, Simon (1983). The Football Grounds of England and Wales. Beverley: Willow. ISBN 0-00-218024-3.
Kelly, Stephen F. (1988). You'll Never Walk Alone. London: Queen Anne Press. ISBN 0-356-19594-5.
Liversedge, Stan (1991). Liverpool The Official Centenary History. London: Hamlyn Publishing. ISBN 0-600-57308-7.
Moynihan, Leo (2008). The Liverpool Miscellany. London: Vision Sports Publishing. ISBN 978-1-905326-46-4.
Smith, Tommy (2008). Anfield Iron. London: Bantam Press. ISBN 978-0-593-05958-6.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สนามฟุตบอลแอนฟีลด์
แอนฟีลด์ ที่ ลิเวอร์พูลเอฟซี.คอม
หน้าฟุตบอลกราวด์ไกด์
| ด ค กสโมสรฟุตบอลเอฟเวอร์ตัน |
| --- | --- |
สโมสร:  ประวัติ  ผู้เล่น  ผู้จัดการทีม  ทีมงาน  บันทึกและสถิติ  ผู้เล่นต่างชาติ  ฤดูกาล  ยุโรป  ทีมสำรองและทีมเยาวชน 
สนามเหย้า:  แอนฟีลด์ (1884–1892)  กูดิสันพาร์ก (1892–ปัจจุบัน)  สนามกีฬาเอฟเวอร์ตัน (อนาคต) 
สนามซ้อม:  เบลฟีลด์ (1946–2007)  ฟินช์ฟาร์ม (2007–ปัจจุบัน) 
เบ็ดเตล็ด:  David France Collection  ผู้สนับสนุน  โบสต์เซนต์ลู้ก  เอฟเวอร์ตันทีวี  Everton Former Players' Foundation  หอคอยพรินซ์รูเปิร์ตส์  Founding Fathers of Merseyside Football  "จอห์นนี ทอดด์"  สปิริตออฟเดอะบลูส์  Gwladys Street's Hall of Fame 
คู่ปรับ:  เมอร์ซีย์ไซด์ดาร์บี 
ทีมเยาวชนพันธมิตร:  ทีมเยาวชนเอเชีย–แปซิฟิก  ทีมเยาวชนฟุตบอลช้าง–เอฟเวอร์ตัน 
ทีมพันธมิตร:  ทีมหญิง  เอฟเวอร์ตันไทเกอรส์ (พันธมิตรในอดีต) 
  หมวดหมู่    คอมมอนส์ 
| ด ค กสนามแข่งขันในพรีเมียร์ลีก |
| --- | --- |
ปัจจุบัน:  กูดิสันพาร์ก  เคนิลเวิร์ทโรด  เครเวนคอตทิจ  ซิตีกราวด์  ซิตีออฟแมนเชสเตอร์  เซนต์เจมส์พาร์ก  เซลเฮิสต์พาร์ก  ดีนคอร์ต  ทอตนัมฮอตสเปอร์  เทิร์ฟมัวร์  บรามอลล์เลน  เบรนต์ฟอร์ดคอมมิวนิตีสเตเดียม  ฟัลเมอร์  มอลินิว  ลอนดอนสเตเดียม  วิลลาพาร์ก  สแตมฟอร์ดบริดจ์  เอมิเรตส์สเตเดียม  แอนฟีลด์  โอลด์แทรฟฟอร์ด 
อดีต:  เบ็ต365 สเตเดียม  Bloomfield Road  Boundary Park  คาร์ดิฟฟ์ซิตีสเตเดียม  แคร์โรว์โรด  County Ground  ดีดับเบิลยูสเตเดียม  อีวุดพาร์ก  Fratton Park  ฮิลส์โบโร  KCOM Stadium  เกิร์กลีส์  ลิเบอร์ตีสเตเดียม  ลอฟตัสโรด  มาเดสกีสเตเดียม  Oakwell  Portman Road  ไพรด์พาร์ก  ริเวอร์ไซด์  สเตเดียมออฟไลต์  เซนต์แอนดรูว์  University of Bolton Stadium  เดอะฮอว์ทอนส์  The Valley  Valley Parade  วิคาริจโรด  เวมบลีย์  คิงเพาเวอร์สเตเดียม  เซนต์แมรีส์สเตเดียม  เอลแลนด์โรด 
ถูกทำลาย:  Ayresome Park  Baseball Ground  บุลินกราวนด์  Burnden Park  The Dell  Filbert Street  ไฮบิวรี  Highfield Road  เมนโรด  Roker Park  ไวต์ฮาร์ตเลน
แอนน์ เฮช

| แอนน์ เฮช Anne Heche |
| --- | --- |
ภาพของเธอในปี 2014
เกิด: แอนน์ เซเลสต์ เฮช 25 พฤษภาคม ค.ศ. 1969(1969-05-25) เมืองออโรรา รัฐโอไฮโอ, สหรัฐอเมริกา
เสียชีวิต: 11 สิงหาคม ค.ศ. 2022(2022-08-11) (53 ปี) ลอสแอนเจลิส รัฐแคลิฟอร์เนีย สหรัฐอเมริกา
สัญชาติ: อเมริกัน
อาชีพ: นักแสดง, ผู้กำกับ, ผู้เขียนบท
ปีปฏิบัติงาน: ค.ศ. 1987–2022
คู่สมรส: โคลแมน แลฟฟูน (2001–2009)
คู่รัก: เอลเลน ดีเจนเนอริส (1997–2000) เจมส์ ทัปเปอร์ (2007–2018)
บุตร: 2
แอนน์ เซเลสต์ เฮช (อังกฤษ: Anne Celeste Heche; 25 พฤษภาคม ค.ศ. 1969 – 11 สิงหาคม ค.ศ. 2022) เป็นนักแสดงชาวอเมริกัน เริ่มมีชื่อเสียงจากการแสดงละครชุดเรื่อง อนาเธอร์ ไลฟ์ (ค.ศ.1987–91) ทางสถานีโทรทัศน์เอ็นบีซี ที่ทำให้เธอได้รับรางวัลเดย์ไทม์ เอมมี สาขานักแสดงดาวรุ่งยอดเยี่ยม ในซีรี่ย์ประเภทดราม่า ในปี 1991 จากนั้นเธอโด่งดังและเป็นที่รู้จักจากผลงานการแสดงภาพยนตร์ในช่วงยุคคริสต์ทศวรรษ 1990 เช่น ฮัค ฟินน์ เจ้าหนูผจญภัย (ค.ศ. 1993), ผจญนรก ล่าสุดโลก (ค.ศ. 1996), ขึ้นทำเนียบเจ้าพ่อจับตาย, โวลคาโน ปะทุนรก ล้างปฐพี, ซัมเมอร์สยอง..ต้องหวีด (ค.ศ. 1997), 7 คืนหาดสวรรค์ 6 วันอันตราย, นรกบนแดนสวรรค์ และ ไซโค (ค.ศ. 1998)
ในยุคต่อมาเธอได้มีผลงานการแสดงภาพยนตร์เช่น จอห์น คิว ตัดเส้นตายนาทีมรณะ (ค.ศ. 2002), เบิร์ธ ปรารถนา...พยาบาท (ค.ศ. 2004), เพลย์บอย..หัวใจปิ๊งรัก (ค.ศ. 2009), หนุ่มประกัน วันทริปป่วน (ค.ศ. 2011), อาเธอร์ นิวแมน เปลี่ยนคนใหม่ให้ใจสุดเหวี่ยง (ค.ศ. 2012), แคทไฟท์ (ค.ศ. 2016), เพื่อนผมเป็นฆาตกรต่อเนื่อง (ค.ศ. 2017) และผลงานละครชุดทางโทรทัศน์เช่น แอลลี่ แม็คบีล สาวสุดเอ๋อ เป๋อสุดป่วนส์ ฤดูกาลที่ 4 (ค.ศ. 2001), เม็น อิน ทรีส์ (ค.ศ. 2006–08), มือใหม่หัดขายรัก (ค.ศ. 2009–11), เดอะ เบรฟ (ค.ศ. 2017–18) และเคยปรากฏตัวในฐานะนักแสดงรับเชิญใน แก๊งมือปราบพิฆาตทรชน ฤดูกาลที่ 1 (ค.ศ. 2015)
แอนน์ เฮช ประสบอุบัติเหตุทางรถยนตร์เมื่อวันที่ 5 สิงหาคม ค.ศ. 2022 ที่ลอสแองเจลิส จนเธอเกิดบาดแผลไฟไหม้ตามร่างกายอย่างรุนแรง หลังจากเข้ารับการรักษาตัวในโรงพยาบาลด้วยอาการโคม่า เธออยู่ในภาวะสมองตาย และถูกประกาศว่าเสียชีวิตในวันที่ 11 สิงหาคม ค.ศ. 2022
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 1993 | An Ambush of Ghosts | Denise |  |
| 1993 | ฮัค ฟินน์ เจ้าหนูผจญภัย | แมรี เจน วิลค์ส |  |
| 1994 | I'll Do Anything | แคลร์ |  |
| 1994 | Simple Twist of Fate | Tanny’s Playmate |  |
| 1994 | มิลค์ มันนี่ | เบตตี |  |
| 1995 | Wild Side | Alex Lee |  |
| 1996 | ผจญนรก ล่าสุดโลก | จูเลียต |  |
| 1996 | Pie in the Sky | Amy |  |
| 1996 | Walking and Talking | Laura |  |
| 1997 | ขึ้นทำเนียบเจ้าพ่อจับตาย | แมกกี ปิสโตเน |  |
| 1997 | Volcano | Dr. Amy Barnes |  |
| 1997 | I Know What You Did Last Summer | Melissa "Missy" Egan |  |
| 1997 | Wag the Dog | Winifred Ames |  |
| 1998 | Six Days, Seven Nights | Robin Monroe |  |
| 1998 | Return to Paradise | Beth McBride |  |
| 1998 | Psycho | Marion Crane |  |
| 1999 | The Third Miracle | Roxane |  |
| 2000 | Auggie Rose | Lucy Brown | Also known as Beyond Suspicion |
| 2001 | Prozac Nation | Dr. Sterling |  |
| 2002 | John Q. | Rebecca Payne |  |
| 2004 | Birth | Clara |  |
| 2005 | Sexual Life | Gwen |  |
| 2007 | Suffering Man's Charity | Helen Jacobsen |  |
| 2007 | What Love Is | Laura |  |
| 2007 | Superman: Doomsday | Lois Lane | Voice |
| 2008 | Toxic Skies | Dr. Tess Martin |  |
| 2009 | Spread | Samantha |  |
| 2010 | The Other Guys | Pamela Boardman | Uncredited |
| 2011 | Cedar Rapids | Joan Ostrowski-Fox |  |
| 2011 | Rampart | Catherine |  |
| 2012 | That's What She Said | Dee Dee |  |
| 2012 | Black November | Barbra |  |
| 2012 | Arthur Newman | Mina Crawley |  |
| 2013 | Nothing Left to Fear | Wendy |  |
| 2013 | Life at These Speeds | Coach Rowan |  |
| 2014 | Wild Card | Roxy |  |
| 2016 | Opening Night | Brooke |  |
| 2016 | Catfight | Ashley |  |

| 2017 | My Friend Dahmer | Joyce Dahmer |  |
| 2017 | Armed Response | Riley |  |
ผลงานด้านการแสดง > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 1987–91 | Another World | Vicky Hudson/ Marley Love | Cast member |
| 1991 | Murphy Brown | Nica | 1 episode |
| 1992 | O Pioneers! | Marie | TV film |
| 1993 | The Young Indiana Jones Chronicles | Kate | 1 episode |
| 1994 | Against the Wall | Sharon | TV film |
| 1994 | Girls in Prison | Jennifer | TV film |
| 1994 | The Investigator | Lucinda | Short |
| 1995 | Kingfish: A Story of Huey P. Long | Aileen Dumont | TV film |
| 1996 | If These Walls Could Talk | Christine Cullen | TV film; Segment: "1996" |
| 1997 | Subway Stories | Pregnant Girl | TV film; Segment: "Manhattan Miracle" |
| 1998 | Ellen | Karen | 1 episode |
| 2000 | One Kill | Capt. Mary Jane O'Malley | TV film |
| 2001 | Ally McBeal | Melanie West | 7 episodes |
| 2004 | Gracie's Choice | Rowena Lawson | TV film |
| 2004 | The Dead Will Tell | Emily Parker | TV film |
| 2004–05 | Everwood | Amanda Hayes | 10 episodes |
| 2005 | True | Rosie True | Unaired pilot |
| 2005 | Nip/Tuck | Nicole Morretti | 3 episodes |
| 2005 | Silver Bells | Catherine O'Mara | Hallmark Movie |
| 2005–06 | Higglytown Heroes | Gloria the Waitress (voice) | 3 episodes |
| 2006 | Fatal Desire | Tanya Sullivan | TV film |
| 2007 | Masters of Science Fiction | Martha Van Vogel | 1 episode |
| 2006–08 | Men in Trees | Marin Frist | Series lead; 36 eps. |
| 2008 | Toxic Skies |  | Lead role |
| 2009–11 | Hung | Jessica Haxon | Lead role; 30 episodes |
| 2011 | Girl Fight | Melissa | TV film |
| 2011 | Silent Witness | Kate Robb | TV film |
| 2012 | Blackout | Dr. Debra Westen | Miniseries |
| 2013 | Save Me | Beth Harper | Lead role, 7 episodes |
| 2013–14 | The Michael J. Fox Show | Susan Rodriguez-Jones | 4 episodes |
| 2013–15 | Adventure Time | Cherry Cream Soda (voice) | 2 episodes |
| 2014 | One Christmas Eve | Nell Blackemore | Hallmark Movie |
| 2014 | The Legend of Korra | Suyin Beifong (voice) | Recurring role, seasons 3 and 4 |
| 2015 | Dig | Lynn Monahan | Miniseries |
| 2015 | Quantico | Dr. Susan Langdon | 1 episode |
| 2016 | Aftermath | Karen Copeland | Series lead; 10 eps. |
| 2016 | Looks Like Christmas | Carol | Hallmark Movie |
| 2017–18 | The Brave | DIA Dep. Director Patricia Campbell | Series lead |
| Year | Title | Role | Notes |
| --- | --- | --- | --- |
| 1996 | 9: The Last Resort | Miss G-String | Voice |
ผลงานด้านการแสดง > กำกับภาพยนตร์

| ปี | เรื่อง | หมายเหตุ |
| --- | --- | --- |
| 2000 | If These Walls Could Talk 2 | Segment: "2000" |
| 2001 | Ellen DeGeneres: American Summer Documentary |  |
| 2001 | On the Edge | Segment: Reaching Normal |
แหล่งข้อมูลอื่น

เว็บไซต์ทางการ
แอนิมัลส์ (อัลบั้ม)

แอนิมัลส์ (อังกฤษ: Animals) เป็นสตูดิโออัลบั้มลำดับที่ 10 ของวงโพรเกรสซิฟร็อกจากประเทศอังกฤษ พิงก์ ฟลอยด์ เปิดตัวในเดือนมกราคม ค.ศ. 1977 อัลบั้มได้นำเสนอการวิจารณ์สังคมและระบอบการปกครองในประเทศอังกฤษช่วงปลายยุค 70 สอดแทรกเข้าไปในเนื้อหาเพลง โดยอิงนิยายเรื่อง "แอนิมัลฟาร์ม" เป็นแก่น ซึ่งเป็นเรื่องราวผ่านตัวละครสัตว์ในฟาร์มที่แฝงนัยเรื่องการเสียดสีระบอบสังคมนิยม ของนามปากกาจอร์จ ออร์เวลล์ อย่างไรก็ตาม อัลบั้มนี้มีแนวโน้มว่าเป็นอัลบั้มที่วิจารณ์ระบอบทุนนิยมเสียมากกว่า อัลบั้มได้นำเสนอรูปแบบของดนตรีที่แตกต่างจากอัลบั้มก่อนหน้านี้พอสมควร แอนิมอลส์ ได้บันทึกเสียงที่บริตาเนียโรว์สตูดิโอ ซึ่งเป็นสตูดิโอของวงเอง โดยในส่วนของหน้าปก เป็นภาพโรงงานไฟฟ้าแบตเตอร์ซี (Battersea Power Station) จัดทำโดยกลุ่มฮิปก์โนซิส (Hipgnosis) ซึ่งโรเจอร์ วอเทอรส์เป็นผู้เสนอแนวคิดอัลบั้มทั้งหมด
นับจากได้เปิดตัวอัลบั้ม ได้รับคำชมในเชิงบวกจากหลายสำนักในอังกฤษ โดยอัลบั้มได้ไต่ชาร์ทในอันดับที่ 2 บนชาร์ทอังกฤษ และยังประสบความสำเร็จขึ้นอันดับ 3 บนบิลบอร์ด 200ของสหรัฐอีกด้วย  ถึงแม้ว่าจะอยู่ในชาร์ทสหรัฐได้เพียง 6 เดือน แต่อัลบั้มก็ได้รับการยืนยันยอดจำหน่ายระดับ 4x แผ่นเสียงทองคำ จากสมาคมอุตสาหกรรมบันทึกเสียงของสหรัฐ (RIAA) และได้มีการจัดทัวร์ในชื่อ "In the Flesh" กว่า 55 ครั้ง ซึ่งผลจากทัวร์นี้เองทำให้วอเทอรส์ได้เกิดแรงบันดาลใจในการทำอัลบั้มต่อไปในชื่อ เดอะวอลล์
รายชื่อเพลง

เพลงทั้งหมดแต่งและร้องโดยวอเทอรส์
| ลำดับ | ชื่อเพลง | ทำนอง | เสียงร้อง | ยาว |
| --- | --- | --- | --- | --- |
| 1. | "Pigs on the Wing 1" |   |   | 1:25 |
| 2. | "Dogs" | วอเทอรส์, กิลมอร์ | กิลมอร์, วอเทอรส์ | 17:03 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 18:28 |
| ลำดับ | ชื่อเพลง | ยาว |
| --- | --- | --- |
| 1. | "Pigs (Three Different Ones)" | 11:25 |
| 2. | "Sheep" | 10:25 |
| 3. | "Pigs on the Wing 2" | 1:23 |
| ความยาวทั้งหมด: | ความยาวทั้งหมด: | 23:13 |